Frá höfninni á Flateyri í kvöld . Bátar mara þar í hálfu kafi . Magnús einar Magnús Einar Magnússon formaður björgunarsveitarinnar Sæbjargar á Flateyri var sofandi á heimili sínu á Flateyri þegar snjóflóð féll á bæinn undir miðnætti með miklum drunum . Hann rauk strax af stað í björgunaraðgerðir og lýsir gríðarlegu tjóni í bænum , einkum í höfninni . „ Ég bý í efstu götunni sjálfur , alveg í hinum endanum , og vakna við tvo stóra hvelli eins og það hafi orðið sprengja , “ segir Magnús í samtali við Vísi . Hann hafi hlaupið fram í stofu og séð mikið kóf fyrir utan gluggann , og ekkert venjulegt „ skafrenningskóf “ . Það hafi ekki verið um að villast – snjóflóð hafði fallið . „ Maður dressaði sig strax og við vorum að gera okkur klára að rýma húsnæði sem lýðháskólanemarnir eru í þegar hitt flóðið fer af stað . “ Enn er mjög hvasst á svæðinu . Magnús einar Seinna flóðið lenti á húsi í útjaðri bæjarins , rétt fyrir neðan varnargarðinn , þar sem býr móðir með börn sín . Dóttir hennar á unglingsaldri lenti undir flóðinu og var Magnús staddur í sundlauginni á Flateyri með stúlkunni þegar Vísir náði tali af honum í kvöld . Hann segir stúlkuna að hressast en unnið er að því að halda á henni hita í hlýju sundlaugarhúsinu . Þá lýsir Magnús því að gríðarlegt tjón hafi orðið í snjóflóðunum sem féllu á bæinn í kvöld . Þegar fregnir bárust af seinna flóðinu hafi athygli björgunarsveitanna alfarið beinst að fólkinu sem þá var í hættu en fyrst nú á þriðja tímanum var hægt að byrja að huga að bryggjunni . „ Smábátabryggjan er farin , allir bátar sokknir . Við teljum að um sjö bátar séu sokknir eða mara í hálfu kafi í bryggjunni . Lítið ljósamasturshús , allt farið . “ Von er á varðskipinu Þór til Flateyrar innan skamms . Myndin er frá bænum eftir að snjóflóðin féllu í kvöld . Magnús einar Fólkið ræður sjálft Veður er enn afar slæmt á svæðinu , mjög hvasst og áfram snjóar . Magnús segir að björgunarsveitir séu í góðu sambandi við Veðurstofuna , sem hafi ákveðið að grípa ekki til frekari rýminga á Flateyri . Þar hafi í raun engin hús verið rýmd fyrir utan hús í grennd við það sem varð fyrir flóðinu , sem og hús í Hafnarstræti sem stendur við höfnina . „ En mín fjölskylda fór til dæmis til vinafólks . Fólkið ræður sjálft , “ segir Magnús . Von er á varðskipinu Þór frá Ísafirði til Flateyrar með 35 björgunarsveitarmenn , auk þriggja lögreglumanna . Magnús segir að staðan verði tekin þegar skipið kemur í bæinn . Alls féllu tvö snjóflóð á Vestfjörðum með stuttu millibili seint í kvöld , eitt í hlíðinni til móts við Suðureyri og tvö við Flateyri . Samhæfingarmiðstöð almannavarna í Skógahlíð hefur verið virkjuð vegna flóðanna . Annað snjóflóðið sem féll við Flateyri seint í kvöld féll að hluta til á hús í jaðri bæjarins .